જ્યારે બીજા બનાવમાં અમદાવાદ-વડોદરા એક્સપ્રેસ હાઈવે પર પણ એસટી બસને ગમખ્વાર અકસ્માત નડ્યો હતો. અા ઘટનામાં એક્સપ્રેસ હાઈવે પર દવાપુરા ગામ નજીકની સીમમાંથી સુરત-કડી રૂટની એસટી બસ પસાર થઈ રહી હતી ત્યારે રોડ પર અગાઉથી ઊભેલી એક ટ્રક પાછળ અા બસ ઘૂસી જતાં અકસ્માત સર્જાયો હતો. અકસ્માત થતાં બસમાં બેઠેલા મુસાફરોએ ચીસાચીસ કરી મૂકતાં વાતાવરણમાં ગમગીની છવાઈ હતી. અા ઘટનામાં બસના ચાલક મહેન્દ્રભાઈ પ્રજાપ‌િતનું ઘટનાસ્થળે જ મોત થયું હતું, જ્યારે બસમાં બેઠેલા મુસાફરો પૈકીના જયંતીભાઈ લુહાર, લક્ષ્મીબહેન લુહાર, શિવનંદાબહેન લુહાર, મહેન્દ્રભાઈ જયસ્વાલ અને નાથુસિંહ ગોહિલને ગંભીર ઈજાઓ પહોંચતાં તમામને અમદાવાદની સિવિલ હોસ્પિટલમાં ખસેડવામાં અાવ્યા છે.